לו.  על עשיר אחד המתפלל בחזקה ובחפזון ויוציאו אותו מבית הכנסת בשריקות עדרים



	
	לו. על עשיר אחד המתפלל בחזקה ובחפזון ויוציאו אותו מבית הכנסת בשריקות עדרים
	








צֵא, צֵא, חֲמוֹר נוֹעֵר, מְהֵרָה צֵאָה



מִמִשְׁכְּנֵי עֶלְיוֹן אֲשֶׁר רָמַסְתָּ;



וּבְחָפְזְךָ תָּרֹן כְּמִתְלַהְלֵהַּ



יוֹרֶה, וְחֻקֵּי אֵל הֲלֹא מָאַסְתָּ.

תָחִישׁ וְלֹא תוּכַל לְהִתְמַהְמֵהַּ



לַרְבּוֹת זְהַב אוֹפִיר לְךָ כָּנַסְתָּ;



וּזְדוֹנְךָ הִשִּׁיאֲךָ הַגְבֵּהַּ,



הַהוֹן, וְלֹא לִכְבוֹד אֱלֹהִים חַסְתָּ.

הוֹי פֹּחֲזֵי עַמִּי בְּךָ נִשְׁעָנוּ!



אַתָּה בְזָדוֹן בַּמְּרוֹמִים סֶכֶל



תַּתָּה, וְתִנְדֹּף גַעֲרַת אִישׁ שֶׂכֶל.

קוֹלָם נְבוֹנֵי לֵב לְךָ נָתָנוּ:



מִי לָךְ, וּמַה־לָּךְ פֹּה? בְּךָ נָקוּצָה;



מַהֵר, חֲמוֹר נוֹעֵר, וְצֵא הַחוּצָה.







את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/36981